નવી દિલ્હી, 8 જુલાઇઃ જાસૂસી એલર્ટ પછી પણ મહાબોધિ મંદિરમાં શ્રેણીબદ્ધ વિસ્ફોટ થવાના કારણે બિહાર સરકાર વિપક્ષોના નિશાના પર છે, ભાજપ અને આરજેડીએ આ ઘટનાના વિરોધમાં મગધ બંધનું એલાન આપ્યું છે. આ વચ્ચે વિસ્ફોટના 24 કલાક પછી પણ કોઇ મહત્વના પુરાવા મળ્યા નથી. સીસીટીવી ફૂટેજમાં શનિવારે રાત્રે એક અને બે વાગ્યાની વચ્ચે મંદિર પરિસરમાં હલચલ થઇ હોવાનું જાણવા મળ્યું હોવાની વાતો કરવામાં આવી રહી છે. આશંકા વ્યક્ત કરવામાં આવી છે કે, એ સમયે બોમ્બ રાખવામાં આવ્યા હશે. તપાસ માટે રવિવારે સાંજે બોધગાય પહોંચેલી એનઆઇએની ટીમના નિર્દેશ પર બારાચટ્ટીમાંથી એક યુવકે અટકાયતમાં લેવામાં આવ્યો છે.